# Sjevernoirski sukob

| Sjevernoirski sukob
 |
| --- |
|  Politička karta Irske
 |
|

|  |  |
| --- | --- |
| Datum
 | 1968–1998 (30 godina)
 |
| Lokacija
 | Sjeverna Irska (većinom); nasilje zabilježeno i u Republici Irskoj, Engleskoj i kopnenoj Evropi |
| Ishod
 | Vojno primirje • Paravojni prekid vatre • Sporazum iz Belfasta • Sporazum iz St Andrewsa • početak kampanje republikanskih disidenata
 |

 |
| Sukobljene strane
 |
| **Državne snage sigurnosti**
 Ujedinjeno Kraljevstvo

* Britanske oružane snage
* RUC

---

 Republika Irska

* Irske obrambene snage
* Gardaí
 | **Irske republikanske paravojske Privremena IRA
* Službena IRA
* INLA
* IPLO (1986–92)
* CIRA (1994–)
* RIRA (1997–)
 | **Ulsterske lojalističke paravojske UVF
* UDA
* RHC
* UR (1986–)
* LVF (1996–)
 |
| Žrtve i gubici
 |
| Britanska vojska: 705  ∟(uklj. UDR) RUC: 301 NIPS: 24 TA: 7 Ostala policija (UK): 6 Ratna avijacija: 4 Ratna mornarica: 2 (ukupno: 1049)

---

Irska vojska: 1 Gardaí: 9 IPS: 1 (total: 11) | PIRA: 291 INLA: 39 OIRA: 27 IPLO: 9 RIRA: 2 (ukupno: 368) | UDA: 91 UVF: 62 RHC: 4 LVF: 3 UR: 2 (ukupno: 162) |
| **Poginulih civila:** 1841 (ili 1935 uklj. bivše borce) **Ukupno mrtvih:** 3532 **Ukupno ranjenih:** 47.500+ **Sve žrtve:** 50,000+ |

**Sjevernoirski sukob** (irski: *Na Trioblóidí*; engleski: *Troubles*, dosl. "Nevolje") je bio etničko-nacionalistički sukob u Sjevernoj Irskoj tokom druge polovine 20. vijeka koji je s vremena na vrijeme zahvaćao i dijelove Republike Irske, Engleske i kopnene Evrope. Konflikt, ponekad opisivan gerilskim ratom odnosno sukobom niskog inteziteta, započeo je kasnih 1960-ih i prema mišljenju mnogih okončan je Sporazumom iz Belfasta (ili Sporazum dobrog petka, engleski: *Good Friday Agreement*) 1998. godine, iako se sporadično nasilje nastavilo i kasnije.

Uzroci sukoba bili su primarno političke naravi, s određenim etničkim ili sektaškim dimenzijama, no nije se radilo o vjerskom sukobu. Ključni razlog izbijanja konflikta bio je ustavni status Sjeverne Irske. Sukobljene strane dijele se na unioniste/lojaliste koji su pretežito protestanti i smatraju se Britancima, odnosno na nacionaliste/republikance koji su etnički Irci i katoličke vjeroispovjesti. Prva strana zalagala se za ostanak Sjeverne Irske u Ujedinjenom Kraljevstvu, a druga za separatizam i stvaranje Ujedinjene Irske (Republika Irska i Sjeverna Irska). Drugi bitan faktor sukoba bio je odnos dviju navedenih strana, jer se potonja smatrala diskriminiranom od strane unionističke vlade i njene policije.

Glavne frakcije u sukobu bile su republikanske paravojske poput Privremene Irske republikanske armije (IRA), Irske nacionalne oslobodilačke armije (INLA), zatim lojalističke paravojske poput Ulsterskih dobrovoljačkih snaga (UVF) i Ulsterskog obrambenog saveza (UDA), te britanske državne snage sigurnosti tj. Britanska vojska i policija RUC. Manju ulogu igrale su i sigurosne snage Republike Irske. U sukobu je poginulo preko 3500 ljudi, od čega 52% civila, 32% članova britanskih sigurosnih snaga, te 16% članova paravojnih skupina. Sveukupno, 60% žrtava ubili su republikanci, 30% lojalisti, a ostalih 10% snage sigurnosti.

## Reference

## Vanjske veze

* (`en`) NI Elections Archive Arhivirano 2011-09-27 na Wayback Machine-u
* (`en`) NI Conflict Archive on the Internet Arhivirano 2007-05-30 na Wayback Machine-u
* (`en`) BBC Northern Ireland: The Troubles
* (`en`) The Troubles – Statistical Analysis